CELEX: 32007D1214(01)
Language: ro
Date: 2007-11-30 00:00:00
Title: Decizia MPUE/3/2007 a Comitetului politic și de securitate din 30 noiembrie 2007 privind numirea șefului misiunii/comisarului de poliție al Misiunii de Poliție a Uniunii Europene (MPUE) în Bosnia și Herțegovina (BiH)

14.12.2007   
            
            
               RO
            
            
               Jurnalul Oficial al Uniunii Europene
            
            
               L 329/63
            
         
      DECIZIA MPUE/3/2007 A COMITETULUI POLITIC ȘI DE SECURITATE
   
   din 30 noiembrie 2007
   privind numirea șefului misiunii/comisarului de poliție al Misiunii de Poliție a Uniunii Europene (MPUE) în Bosnia și Herțegovina (BiH)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 alineatul (3),
   având în vedere Acțiunea Comună 2007/749/PESC a Consiliului din 19 noiembrie 2007 privind Misiunea de Poliție a Uniunii Europene (MPUE) în Bosnia și Herțegovina (BiH) (1), în special articolul 17,
   având în vedere Acțiunea comună 2005/824/PESC a Consiliului din 24 noiembrie 2005 privind Misiunea de Poliție a Uniunii Europene (MPUE) în Bosnia și Herțegovina (BiH) (2), în special articolul 9 alineatul (1),
   întrucât:
   
               (1)
            
            
               Articolul 9 alineatul (1) din Acțiunea comună 2005/824/PESC prevede autorizarea, de către Consiliu, a Comitetului Politic și de Securitate (COPS) pentru a adopta deciziile relevante, în conformitate cu articolul 25 din tratat, inclusiv decizia de a numi un șef al misiunii/comisar de poliție.
            
         
               (2)
            
            
               La 5 decembrie 2006, COPS a adoptat Decizia MPUE/1/2006 (3) de prelungire a mandatului generalului de brigadă Vincenzo Coppola în calitate de șef al misiunii/comisar de poliție al Misiunii de Poliție a Uniunii Europene (MPUE) în Bosnia și Herțegovina până la 31 decembrie 2007.
            
         
               (3)
            
            
               Secretarul general/Înaltul Reprezentant a propus COPS prelungirea mandatului generalului de brigadă Vincenzo Coppola,
            
         DECIDE:
   Articolul 1
   Mandatul generalului de brigadă Vincenzo Coppola în calitate de șef al misiunii/comisar de poliție al Misiunii de Poliție a Uniunii Europene (MPUE) în Bosnia și Herțegovina se prelungește până la 31 decembrie 2008.
   Articolul 2
   Prezenta decizie produce efecte de la data adoptării.
   Se aplică până la 31 decembrie 2008.
   
      Adoptată la Bruxelles, 30 noiembrie 2007.
      
         
            Pentru Comitetul politic și de securitate
         
         
            Președintele
         
         C. DURRANT PAIS
         
      
   
   
      (1)  JO L 303, 21.11.2007, p. 40.
   
      (2)  JO L 307, 25.11.2005, p. 55.
   
      (3)  JO L 365, 21.12.2006, p. 87.